  Туспуктэм: Константин Вознесенских Наталия Сильвестрова Ижкарын трамваен но троллейбусэн ветлон понна траснпорт яке банк картаен тыриськон дун уз воштӥськы. 1 манетъем капчиятон озьы ик кылёз но билет понна 28 манет тыроно луоз. Со сярысь «ИжГЭТ» предприятилэн пресс-службаез ивортӥз. Азьвылгес Ижкар администраци ивортӥз вал, 1-тӥ куартолэзьысен мерлыко танспортын ваньмыз 29 манет тыроно луозы, кивыл коньдонтэк тыриськон понна капчятон транспорт предприятиосын огдырлы гинэ кутэмын вал шуыса.  Автобусын ветлон дун пумысен ИПОПАТ-лэсь нокыӵе ивортъёс та дырлы ӧвӧл.  Ватсалом, «ИжГЭТ» предприятилэн пресс-службаез ивортэмъя, куартолэзь ӵоже Быдӟым Атыкай оже пыриськемъёс, ветеранъёс, ож бере ӧлексы кылемъёс, озьы ик соосты келяса ветлӥсьёс Ижкарысь мерлыко транспортын дунтэк ветлыны быгатозы. Со понна кондукторлы капчиятон (льготноый) группае пыремез зэматӥсь ужкагазъёсты возьматоно. Тодэ вайытом, Ижкарын мерлыко транспортэн ветлон дун толшоре воштӥськиз. Тегъёс: Транспорт Трамвай Троллейбус Ижкар Удмуртия дунъёснотарифъёс  